[bookmark: _Hlk172275723]Inšpektorji za okolje so v letu 2022 pregledali 41 obratov manjšega in večjega tveganja za okolje
[bookmark: _Hlk172275632]Inšpektorji za okolje so v letu 2022 pregledali 41 obratov, v katerih so prisotne nevarne snovi, ki lahko povzročijo večjo nesrečo s posledicami za ljudi in okolje. Glede na vrste in količine nevarnih snovi se ti obrati uvrščajo med obrate večjega ali manjšega tveganja za okolje. Po nesreči, ki se je leta 1976 zgodila v Italiji v kemijski tovarni v Seveso, se ti obrati imenujejo Seveso obrati.
Zakon o varstvu okolja (ZVO-2 ) določa, da mora inšpekcija opraviti redni inšpekcijski nadzor v obratih večjega tveganja za okolje enkrat na leto, nadzor obratov manjšega tveganja za okolje pa enkrat na tri leta. Inšpekcija vsako leto izdela načrt nadzorov zavezancev, pri katerih je potrebno izvesti redni inšpekcijski nadzor v tekočem letu.
V slovenskem registru obratov SEVESO je 67 obratov, ki se pri opravljanju svoje dejavnosti srečujejo z nevarnimi snovmi. Trideset jih je uvrščenih med obrate manjšega, sedemintrideset pa večjega tveganja za okolje. V letu 2022 je Inšpekcija za okolje in naravo načrtovala in pregledala 29 obratov večjega in 12 obratov manjšega tveganja za okolje. 
V nadzoru obratov večjega tveganja so inšpektorji za okolje preverjali:
· osnovne podatkov o obratu (ali je prišlo do spremembe upravljavca obrata)
· podatke o prisotnih količinah v obratu
· obratovanje in vzdrževanje obrata ter
· ukrepe za preprečevanje in zmanjševanje posledic nesreč.
Samo pri enem zavezancu so ugotovili manjše nepravilnosti, ki jih je odpravil še pred izdajo odločbe. V Melaminu v Kočevju je v času nadzora še vedno potekala preiskava vzrokov nesreče, ki se je zgodila maja 2022. Ministrstvo je zaradi vsebinske kompleksnosti preiskave nesreče ustanovilo delovno skupino z nalogo, da analizira vzroke, ki so vodili do nesreče in pripravi priporočila za zagotavljanje učinkovitega obvladovanja tveganja v obratu Melamin in ostalih obratih tveganja za okolje. Obrat večjega tveganja za okolje je v skladu z ZVO-2 v roku  šestih mesecev po nesreči pregledal in dopolnil varnostno poročilo. 
Poleg nesreče v Melaminu se je v letu 2022 zgodila nesreča v OVT Belinka Perkemija d. o. o., v Šentjakobu. Na stolpu za pranje delovne raztopine je prišlo do požara. Nesreča ni imela posledic za ljudi in okolje. Po nesreči so v obratu takoj pričeli s pregledom varnostnega poročila. V zvezi z izboljšanjem varnosti in preprečitve ponovitve nesreče so bili izvedeni ukrepi, ki onemogočajo potencialno enake nesreče. 
V nadzoru obratov manjšega tveganja so inšpektorji za okolje preverjali:
· količine in lastnosti prisotnih nevarnih snovi
· informacijo za javnost o varnostnih ukrepih
· obratovanje obrata in obvladovanje sprememb
· načrtovanje ukrepov za izredne dogodke in nesreče
· varnost pri obratovanju in vzdrževanju obrata
· presoja in pregled zasnove zmanjšanja tveganja za okolje

Pri dveh zavezancih je Inšpekcija za okolje in naravo ugotovila, da nimata vpeljanega sistema analize izrednih dogodkov. Izdana mu je bila ureditvena odločba. Zahteve iz odločbe sta v roku izpolnila. 
Pri ostalih devetih obratih manjšega tveganja kršitve niso bile ugotovljene.
